เป็นติ่งเนื้ออะไรไม่รู้จุดเท่ากันทั้ง2ข้างขึ้นเรียงกันประมาณ2-3จุดอยู่ตรงบริเวณปากช่องคลอดถ้าไม่ใช่หูดหงอนไก่สามารถเป็นติ่งเนื้ออะไรบ้าง
สวัสดีค่ะ ติ่งเนื้อที่ปากช่องคลอด อาจมีสาเหตุจาก1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลิน5 การติดต่อของโรคติดต่อทางเพศสัมพันธ์เช่นหนองใน แผลริมอ่อน ซิฟิลิซแนะนำพบแพทย์เพื่อตรวจรอยโรคจริง ให้ได้การวินิจฉัยที่แน่นอนค่ะ หากติ่งเนื้อดังกล่าวเจ็บมาก ลุกลาม หรือมีลักษณะบวมแดงเหมือนอักเสบ มีไข้สูง มีปัสสาวะแสบขัดหรือเป็นหนอง ให้รีบไปพบแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่